અંદાજે ૯૦૦૦ કરોડ રૂપિયાની બેન્ક લોન છેતરપિંડી કેસનો મુખ્ય આરોપી વિજય માલ્યા ભારત આવવા માંગે છે. તપાસ એજન્સીઓના સૂત્રોએ કહ્યું કે આ સંબંધમાં છેલ્લાં બે મહિનાથી માલ્યા આવા સંકેત આપી રહ્યાં છે. અધિકારીઓનું કહેવું છે કે ભારતમાં વિજય માલ્યાની અઢળક સંપત્તિ છે, જે તપાસ એજન્સીઓ દ્વારા અટેચ્ડ છે.બીજીબાજુ વિજય માલ્યાએ લંડન કોર્ટમાં થોડાંક દિવસ પહેલાં એ દલીલ આપી હતી કે આર્થર રોડ જેલમાં લાઇટ આવતી નથી અને ત્યાં કેટલીય વખત માનવાધિકારોનું ઉલ્લંઘન થાય છે. જો કે લંડનની વેસ્ટમિંસ્ટર કોર્ટમાં ગત સુનાવણી દરમ્યાન લંડનની કોર્ટે ભારતની એ જેલનો વીડિયો પણ બતાવવાનું કહ્યું હતું, જ્યાં પ્રત્યાર્પણ બાદ માલ્યાને રાખવાની યોજના છે.